San Martinjo do Portas

San Martinjo do Portas () – miestelis Portugalijoje, Leirijos apskrityje, Alkobasos savivaldybėje, 14 km į pietvakarius nuo Alkobasos, 12 km į šiaurę nuo Kaldaš da Rainjos, prie Atlanto vandenyno San Martinjo do Porto įlankos. Praeina Lisabonos–Leirijos geležinkelis, keliai į Alkobasą, Nazarė. Verčiamasi daugiausia turizmu, žvejyba. Prie nuo vandenyno užstotos įlankos stūkso kopos, prie jos ir šiaurėje prie atviro vandenyno yra paplūdimiai.«São Martinho é a „melhor praia para ir em família“ segundo a eDreams» . Gazeta das Caldas.

Yra Šv. Martyno bažnyčia (XVIII a.), Šv. Antano koplyčia, švyturys (ant uolos priešais įlankos žiotis – buvusi forto dalis).

 Istorija 
San Martinjo do Portas minimas 1257 m. Alkobasos vienuolyno abato privilegijoje. Plėtojosi kaip Alkobasos laivybinis ir žvejybinis uostas. XIX a. pab. tapo portugalų didikų ir miestiečių kurortu, vadintas „markizių prausykla“ (bidé das marquesas).«A concha do Oeste». SIC Notícias. 1990 m. suteiktas miestelio statusas.«Diário da República n.º 183/1990, Série I de 1990-08-09, páginas 3272 – 3272»

 Šaltiniai 

Kategorija:Portugalijos gyvenvietės
Kategorija:Portugalijos kurortai